
Text rozhodnutia
Súd: Krajský súd Bratislava Spisová značka: 6S/177/2014 Identifikačné číslo súdneho spisu: 1014201421 Dátum vydania rozhodnutia: 20. 04. 2015 Meno a priezvisko sudcu, VSÚ: JUDr. Soňa Langová ECLI: ECLI:SK:KSBA:2015:1014201421.1 Uznesenie Krajský súd v Bratislave v právnej veci žalobcu: DEALE, s.r.o., so sídlom Šamorínska 10, 821 06 Bratislava, proti žalovanému: Finančné riaditeľstvo Slovenskej republiky, Lazovná 63, 974 01 Banská Bystrica, o preskúmanie zákonnosti žalovaného č. 1100302/1/374548/2013/857 zo dňa 5.8.2013 v spojení s prvostupňovým rozhodnutím č. 9101302/5/2036362/2013 zo dňa 20.5.2013 a o odklade vykonateľnosti, takto r o z h o d o l : Krajský súd v Bratislave o d k l a d á vykonateľnosť rozhodnutia žalovaného č. 1100302/1/374548/2013/857 zo dňa 5.8.2013 v spojení s prvostupňovým rozhodnutím č. 9101302/5/2036362/2013 zo dňa 20.5.2013, až do právoplatnosti rozhodnutia súdu o žalobe žalobcu. o d ô v o d n e n i e : Žalobou doručenou Krajskému súdu v Bratislave dňa 26.8.2014 sa žalobca domáhal preskúmania zákonnosti rozhodnutia žalovaného č. 1100302/1/374548/2013/857 zo dňa 5.8.2013 v spojení s prvostupňovým rozhodnutím č. 9101302/5/2036362/2013 zo dňa 20.5.2013 ako aj odklady vykonateľnosti týchto rozhodnutí. Žalobca vo svojej žiadosti o odklad vykonateľnosti doručenej súdu dňa 26.8.2014 a 14.4.2015 uviedol, že vykonanie rozhodnutia o povinnosti zloženia zábezpeky v tak vysokej sume XXX.XXX,- € pôsobí na daňový subjekt likvidačne, spôsobuje platobnú neschopnosť a v neposlednom rade poškodzuje dobré meno spoločnosti, ako aj jej spoločníkov a štatutára spoločnosti. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd na základe obsahu spisu skonštatoval, že sú splnené podmienky pre postup podľa ustanovenia § 250c veta druhá O.s.p. , preto žiadosti žalobcu bolo vyhovené a uznesením bola odložená vykonateľnosť napadnutého rozhodnutia až do právoplatnosti rozhodnutia súdu o podanej žalobe. Poučenie: Proti tomuto uzneseniu odvolanie nie je prípustné.

